C 154/66
3.3.
ET
Euroopa Liidu Teataja
2.5.2023
Sööt (üksnes loomse päritoluga toodete puhul) ja tooraine (üksnes töödeldud toodete puhul) „Espárrago de Navarra“ tooraine koosneb üksnes määratletud geograafilises piirkonnas kasvatatud liigi Asparagus officinalis L. sparglivõrsetest.
Värskelt müüdav spargel peab koosnema tervetest võrsetest, mis on värske välimuse ja lõhnaga, veatud, muljutisteta, putukate või näriliste tekitatud kahjustusteta, puhtad ja pärast pesemist korralikult nõrutatud.
Värskelt lõigatud spargel tuleb koorida ja pakendada nii, et see püsiks värske.
Kuumkonservitud spargel peab olema ekstraklassi või I klassi saadus, mis on hermeetiliselt pakendisse suletud ja kuumsteriliseeritud.
Kuumkonservitud sparglit võib müüa terve spargli, lühikese spargli või võrsetippudena ja kooritud või koorimata kujul.
3.4.
Tootmise erietapid, mis peavad toimuma määratletud geograafilises piirkonnas Kõik kasvatamis- ja käitlemis- või töötlemistoimingud peavad toimuma määratletud geograafilises piirkonnas.
3.5.
Sellise toote viilutamise, riivimise, pakendamise jm erieeskirjad, millele registreeritud nimetus viitab Sparglivõrseid turustatakse värskena, värskelt lõigatud saadusena või kuumkonservitud kujul.
Iga turule viidava pakendiühiku sisu peab alati olema ühesugune ja koosnema ainult tootmispiirkonnas kasvatatud ja lubatud sortidesse kuuluvast sparglist ning vastama ühe kaubandusliku kategooria suhtes kohaldatavatele kvaliteedi- ja suurusnõuetele.
3.6.
Sellise toote märgistamise erieeskirjad, millele registreeritud nimetus viitab Toote turustamisel kasutataval märgisel peavad olema sõnad „Espárrago de Navarra“ ja kaitstud geograafilise tähise ametlik logo:
Igal pakendil peab olema ka kordumatu seerianumbriga sertifitseerimismärgis, mis on kinnitatud registreeritud rajatises viisil, mis tagab, et seda ei saa taaskasutada.
Sertifitseerimismärgiseid väljastab ja kontrollib reguleeriv asutus (KGT juhtorgan) ning need tehakse mittediskrimineerivatel tingimustel kättesaadavaks kõigile ettevõtjatele, kes neid taotlevad ja tootespetsifikaadis sätestatud nõudeid järgivad.
Sertifitseerimismärgise näidis:
Märgistusel tuleb nimetada turustusvorm (värske, värskelt lõigatud või kuumkonservitud).